Лионел Рей
Любовна сцена през май

Превод от френски: Кирил Кадийски, 2004

chitanka.info

О, тия непонятни думи сред редеещата светлина

на късния следобед и хоризонтът — властелин на бури.

Тя взира се в лазура само, после пита

с пресипнал глас — какво ли виждаш в нейните

невиждащи очи? Смиреното присъствие,

плътта объркана, прекрасния ли ромон

на думите й, шушнещото шумолене

на смачканата рокля… Той е вече на брега

тъй както сутринта, задъхан след среднощните агонии.

Тя удиви дори цветята, разпилени

наоколо и влюбена в заплетени загадки,

сразена: „Чуйте как край вас минавам“ — каза тя

с треперещ глас — безсилен и студен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.